बुंगमती

thumb
thumb
thumb

बुंगमती(अंग्रेजी:Bungamati) वा(बुङ्गमती व बुगमती) यल जिल्ला यागु छगु गाँ ख। थन यागु मू वासी नेवाःपिंसं थ्व गांयात बुंग अले पुलंगु भाय् खं अमरापुर नं धाइ। थ्व बस्ती इ॰स॰ यागु ६ गु शताब्दी बले निसें दःगु खः।

जुजु अंशुवर्मा यागु दकस्यें न्हापांगु इ॰स्ं॰ ६०५ सालयागु अभिलेख बुंगं न लुयावगु दु। व अभिलेखे कैलशकुट भवन या नां दु। व अभिलेखे बुंग न्हापांनिसें हे बुँज्या, आदि ज्या खे प्रचलित जुइधुंजगु नं च्वगु दु। लिच्छवी काले बुंगयात बुंगयुमी धाउ दु अले मल्ल काले बुंगपट्टन नां दुः ख। थन बुंगद्य(रातो मच्छिन्द्रनाथ) महत्वपूर्ण द्य ख। 

बुंगय् नापं कार्यविनायक देगः दु। थ्व गणेद्यया देगः नेपाःयागु हे छगु त्ःधंगु देगः ख।

खँग्वःया पलिस्था
“बुंगमती”या नां थनयागु भैलद्यनं "बु"(जन्म) धका ल्हाइगु थासय् गाँ दय्कागु जुयानं जुइफः, वा बुंगाः(गालय् च्वंगु लः)खं नं वःजगु जुइफ।. 

बुंगद्य(रातो मच्छिन्द्रनाथ)
बुंगमतीया मू द्य हे बुंगद्य ख। बूंगमती बुंगद्य(रातो मच्छिन्द्रनाथ)या जन्मस्थान ख। थ्व द्ययात स्वनिगःया रक्षक न धाइ। थ्व द्य बुंगय् मच्छिन्द्र बहालय् थःगु तःधंगु शिखर शैलीं दय्कौ देगलय् ६ला च्वनि अले मेगू खुला यलय् च्वनि। द्ययात बुंग हैगु व यंक्यू ज्याझ्वः स्वनिगःया दकस्यें तःधंगु पर्वय् छगू ख। बुंगद्यया देगः पिनेया चुकः स्वनिगःया छगु बांलागु चुकः ख। 

बुंगद्यया लः नापं यक्व हे महत्वपुर्ण ऐतिहासिक सम्बन्ध दु। थ्व द्ययात वा हइगु द्य नं धै। बुंगद्य फुकं प्राणी पिनीगु कल्याण याइगु जुया बौद्ध धर्मय् थ्व द्ययात "आर्यावलोकितेश्वर" व "करुणामय" नं धाइ। बुंगया मनुपिंसं थ्व द्ययात बुंगद्य धःसानं मेमेपिं नेवाःतय्सं थ्व द्ययात "करुणामय" धाइ।

बुंगद्य यात "करुणामय", "मच्छिन्द्रनाथ", "पद्मपाणि लोकेश्वर" व "आर्यावलोकितेश्वर" नं धाइ।

स्वयादिसं
यल जिल्ला 

लिधंसा

पुचः:यल जिल्ला